
Kodin sisustaminen on intohimo, joka yhdistää ihmisiä iästä ja elämäntilanteesta riippumatta. Olipa kyseessä ensimmäiseen omaan kotiinsa muuttava nuori, lapsiperheen arkea sujuvoittava vanhempi tai vanhan kodin ilmettä päivittävä remontoija, jokaisella on omat toiveensa ja tarpeensa. Sisustussuunnittelu onkin yhtä monipuolista kuin sen tekijät, ja jokainen projekti on ainutlaatuinen.

Tämän kirjan tarkoituksena on tarjota ideoita ja vinkkejä onnistuneen sisustuksen toteuttamiseen. Kirja auttaa navigoimaan vaihtoehtojen ja haasteiden viidakossa sekä antaa varmuutta ratkaisuihin, jotka heijastavat asujansa omaa tyyliä ja kodin käyttötarpeita. Koti on nimittäin paikka, jonka täytyy myös tuntua kodilta, pelkkä hyvä ulkonäkö ei yksin riitä.

Jokaisen luvun lopusta löydät lisäksi pohdintakysymyksiä, joiden avulla voit soveltaa kirjan ajatuksia omaan kotiisi. Kysymysten tarkoituksena on auttaa sinua havainnoimaan kotiasi uusin silmin, löytämään toimivia ratkaisuja ja tekemään päätöksiä, jotka tukevat juuri sinun arkeasi ja auttavat sisustussuunnitelman laatimisessa.

Unelmien sisustuksen toteuttaminen on matka, joka tarjoaa runsaasti luovia hetkiä ja oivalluksia. Toivon, että tämä kirja rohkaisee sinua tarttumaan toimeen ja antaa välineet juuri sinun näköisesi kodin luomiseen.

Luota itseesi ja omaan visioosi. Anna inspiraation viedä ja ennen kaikkea nauti matkasta!




KOTI

Vietämme suuren osan elämästämme kotona, minkä vuoksi on tärkeää, että koti tuntuu viihtyisältä, turvalliselta ja itselle omalta. Sillä koti ei ole pelkästään fyysinen tila, jossa asumme, vaan myös ympäristö, joka vaikuttaa merkittävästi hyvinvointiimme, mielialaamme ja jaksamiseemme. Sen tulisi tarjota mahdollisuus levätä, palautua arjen kuormituksesta sekä viettää aikaa itselle tärkeiden ihmisten kanssa. Usein kotia ajatellaan ensisijaisesti käytännöllisyyden ja toimivuuden näkökulmasta, mutta yhtä tärkeää on huomioida sen henkinen merkitys. Koti voi toimia turvapaikkana, jossa voimme olla oma itsemme ilman ulkopuolisia paineita. Se on paikka, jossa rentoudumme, lataamme voimavaroja ja rakennamme arkeemme tasapainoa.

Koska koti on niin keskeinen osa jokapäiväistä elämäämme, sen sisustuksella ja yleisellä tunnelmalla on suuri vaikutus siihen, millaisena koemme asumisen ja ylipäätään elämisen. Usein sisustusta tarkastellaan ennen kaikkea esteettisestä näkökulmasta: miltä tila näyttää, mitkä värit sopivat yhteen ja mikä on kulloinkin trendikästä. Vaikka visuaalinen ilme on tärkeä osa viihtyisää kotia, hyvinvointiin vaikuttavat myös monet vähemmän näkyvät tekijät. Huoneen ilmanlaatu, luonnonvalon määrä ja suunta, valaistusratkaisut, akustiikka sekä tilojen toimivuus ovat kaikki elementtejä, jotka vaikuttavat päivittäiseen kokemukseemme kodista.

Kun sisustusta suunnitellaan, on tärkeää huomioida, että viihtyisä koti syntyy monien eri aistien yhteisvaikutuksesta. Vaikka näköaisti on usein sisustuksen keskiössä, myös kuulo-, tunto- ja jopa hajuaisti vaikuttavat merkittävästi siihen, millaisena koemme tilan ja kuinka hyvin viihdymme siellä.

Näköaistin kannalta kodin värit, muodot, materiaalit ja valaistus luovat perustan tilan tunnelmalle. Värivalinnoilla voidaan vaikuttaa siihen, herättääkö tila rauhallisuuden, energisyyden, lämpimyyden vai esimerkiksi ylellisyyden tunteita. Pehmeät ja neutraalit sävyt, kuten beige, harmaa sekä erilaiset pastellivärit, luovat usein levollisen ja harmonisen tunnelman.

Kirkkaammat ja voimakkaammat värit, kuten keltainen, oranssi tai sininen, voivat puolestaan lisätä energisyyttä, piristää mielialaa ja tuoda persoonallisuutta tilaan.

Kuuloaistin merkitys jää helposti vähemmälle huomiolle, vaikka kodin äänimaailma vaikuttaa voimakkaasti asumismukavuuteen. Kovat pinnat voivat lisätä kaikua ja tehdä tilasta levottoman tuntuisen, kun taas pehmentävät akustiset ratkaisut, kuten matot, verhot, pehmeät tekstiilit ja akustiikkapaneelit, vaimentavat ääniä ja luovat tilaan rauhallisuutta. Myös ulkoa tulevat ja ympäristön äänet vaikuttavat tilan tunnelmaan. Hiljaisuus, taustalla soiva rauhallinen musiikki tai avoimesta ikkunasta kantautuvat luonnon äänet, kuten lintujen laulu, voivat lisätä rentoutumista ja tehdä kodista paikan, jonne on mukava käpertyä pois muun maailman hälinästä.

Myös tuntoaisti on tärkeä osa kodin kokemista, sillä se vaikuttaa suoraan siihen, miltä tila tuntuu fyysisesti. Materiaalivalinnoilla voidaan luoda erilaisia tunnelmia ja vahvistaa kodin viihtyisyyttä. Pehmeät tekstiilit, kuten sohvatyynyt, villahuovat, matot ja laadukkaat vuodevaatteet, lisäävät mukavuutta ja tekevät tilasta kutsuvan. Luonnonmateriaalit, kuten puu, villa, pellava ja puuvilla, tuovat sisustukseen lämpöä, pehmeyttä ja luonnonläheisyyttä. Sen sijaan lasi, metalli ja muut sileät sekä viileämmät materiaalit luovat modernia, selkeää ja minimalistista ilmettä. Eri materiaalien tasapainoinen yhdistäminen auttaa rakentamaan sisustuksen, joka on mielenkiintoinen kaikille aistelle. Koska kosketamme päivittäin huonekaluja, tekstiilejä ja erilaisia pintoja, on tärkeää, että ne tuntuvat käyttäjälleen mukavilta.

Myös hajuaistilla on merkittävä vaikutus siihen, millaisena koemme kotimme. Tuoksut herättävät muistoja, tunteita ja mielikuvia, minkä vuoksi ne voivat vaikuttaa voimakkaasti siihen, millaisen vaikutelman tila antaa. Miellyttävät tuoksut, kuten tuoreet kukat, vastaleivottu ruoka, puhtaat tekstiilit tai hillitysti käytetyt tuoksukynttilät ja huonetuoksut, voivat lisätä kodin kodikkuutta ja viihtyisyyttä.

Ja yleensä jokaisella kodilla on oma tunnistettava tuoksumaailmansa, joka tekee siitä ainutlaatuisen ja henkilökohtaisen.

Erityisen merkittävä hajuaisti on ensivaikutelman muodostumisessa. Sillä kotiin saapuessa ensimmäinen havainto ei välttämättä ole visuaalinen, vaan siihen liittyy usein myös tilan tuoksu. Raikas ja puhdas sisäilma luo miellyttävän ensivaikutelman sekä kodin asukkaille että vieraille. Tuoksujen avulla voidaan myös korostaa vuodenaikojen vaihtelua ja luoda erilaisia tunnelmia. Esimerkiksi keväällä ja kesällä raikkaat kukkais- ja sitrustuoksut voivat tuoda tilaan keveyttä, kun taas syksyllä ja talvella lämpimät mausteiset tai puumaiset tuoksut lisäävät kodikkuutta ja lämpimyyden tunnetta. Näin hajuaisti täydentää muiden aistien luomaa kokemusta ja vahvistaa kodin tunnelmaa kokonaisvaltaisesti.

Vaikka makuaistia ei yleensä yhdistetä sisustukseen samalla tavalla kuin muita aisteja, silläkin on oma roolinsa kodin tunnelman luomisessa. Erityisesti keittiössä ja ruokailutiloissa makuaisti on osa kokonaisvaltaista kokemusta. Yhdessä valmistetut ateriat, tuoreet raaka-aineet sekä ruoan ja juoman maut voivat luoda miellyttäviä hetkiä, jotka vahvistavat kodin yhteisöllisyyttä ja lämpimää tunnelmaa. Sillä ruokailu ei ole pelkästään fyysinen tarve, vaan myös sosiaalinen ja elämyksellinen tapahtuma, joka kokoaa perheenjäseniä ja vieraita yhteen.

Aistien lisäksi myös sisäympäristön tekniset ja terveydelliset ominaisuudet vaikuttavat merkittävästi asumismukavuuteen. Yksi tärkeimmistä tekijöistä on ilmanlaatu. Huono ilmanlaatu voi aiheuttaa väsymystä, päänsärkyä, keskittymisvaikeuksia ja tunkkaisuuden tunnetta, kun taas puhdas ja raikas sisäilma tukee vireystilaa, parantaa työskentely- ja opiskelukykyä sekä lisää yleistä viihtyvyyttä. Toimiva ilmanvaihto, riittävä tuuletus sekä luonnollisen ilmanvirtauksen mahdollistaminen ovat keskeisiä tekijöitä terveellisen sisäilmaston ylläpitämisessä. Myös materiaalivalinnoilla on merkitystä huoneilmaan, ja kannattaa suosia vähäpäästöisiä materiaaleja ja kalusteita. Lisäksi viherkasvit voivat parantaa koko kodin sisäilman laatua, tuoda tilaan luonnon tuntua ja lisätä kokemusta raikkaasta ympäristöstä.

Myös valolla on keskeinen rooli kodin viihtyisyydessä ja hyvinvoinnin tukemisessa. Se vaikuttaa sekä tilan visuaaliseen ilmeeseen että siihen, miten koemme ympäristömme ja olomme siinä. Erityisesti luonnonvalo on tärkeä osa toimivaa ja miellyttävää asumisympäristöä, sillä se lisää tilan avaruuden tuntua, korostaa sisustuksen värejä ja materiaaleja sekä tukee ihmisen luonnollista vuorokausirytmiä. Valaistuksen merkitys korostuu erityisesti pohjoisissa olosuhteissa, joissa luonnonvalon määrä vaihtelee vuodenaikojen mukaan huomattavasti. Tällöin huolellisesti suunnitellulla keinovalaistuksella voidaan kompensoida pimeiden vuodenaikojen vaikutuksia ja ylläpitää kodin viihtyisyyttä ympäri vuoden.

Valon määrän lisäksi myös sen laatu, sävy ja suunta vaikuttavat merkittävästi tilan tunnelmaan. Kylmä ja voimakas valo voi luoda modernin ja tehokkaan vaikutelman, mutta liiallisena se saattaa tehdä ympäristöstä steriilin ja epämukavan tuntuisen, jossa voi olla vaikea rentoutua. Lämmin ja pehmeä valaistus puolestaan lisää kodikkuutta, rauhallisuutta ja rentoutumisen tunnetta. Liian vähäinen valo taas voi tehdä olosta väsyneen ja voi olla vaikea löytää innostusta oikein mihinkään.

Eri tilojen käyttötarkoitukset asettavat myös omat vaatimuksensa valaistukselle. Työskentely- ja opiskelutiloissa tarvitaan riittävää ja kohdennettua valoa, kun taas oleskelutiloissa voidaan suosia tunnelmallisempaa ja pehmeämpää valaistusta. Hyvä valaistussuunnittelu perustuu useiden valonlähteiden yhdistämiseen. Yleisvalaistuksen lisäksi kohde- ja tunnelmavalaistus mahdollistavat valaistuksen mukauttamisen erilaisiin tilanteisiin ja tarpeisiin.

Nykyajan kiireisessä ja jatkuvasti virikkeitä tarjoavassa ympäristössä kodin tulisi toimia paikkana, jossa on mahdollista rauhoittua, palautua ja irrottautua ulkoisista vaatimuksista. Mahdollisuus viettää aikaa yksin ja omien ajatusten parissa tukee sekä henkistä jaksamista että kokonaisvaltaista hyvinvointia ja palautumista. Sen vuoksi myös oma rauha ja mahdollisuus yksityisyyteen on asioita, jotka kannattaa huomioida.

Kodin suunnittelussa onkin tärkeää huomioida asukkaiden erilaiset tarpeet niin yhteisöllisyyden kuin yksityisyydenkin näkökulmasta. Toimiva koti tarjoaa tiloja yhteiseen oleskeluun, mutta samalla myös mahdollisuuden vetäytyä omaan rauhaan silloin, kun siihen on tarvetta. Tämä voidaan huomioida esimerkiksi tilaratkaisuilla, huoneiden sijoittelulla sekä huonekalujen harkitulla järjestelyllä.

Viime vuosina suosiota keränneet avoimet tilaratkaisut lisäävät usein avaruuden tuntua ja helpottavat yhdessäoloa, mutta ne eivät välttämättä vastaa kaikkien asukkaiden tarpeisiin. Avoimissa tiloissa melu, jatkuvat ärsykkeet ja vähäinen yksityisyys voivat vaikeuttaa keskittymistä, työskentelyä tai rentoutumista. Tämän vuoksi on tärkeää löytää tasapaino avoimuuden ja yksityisyyden välillä.

Vaikka kodin esteettisyys on tärkeä osa viihtyisää asumisympäristöä, sisustuksen tulee ennen kaikkea tukea arjen sujuvuutta ja vastata asukkaiden käytännön tarpeisiin. Toimiva koti on sellainen, jossa tilat, kalusteet ja säilytysratkaisut helpottavat päivittäisiä toimintoja sekä tekevät asumisesta mahdollisimman vaivatonta ja miellyttävää.

Huonekalujen sijoittelulla voidaan edistää luontevaa vuorovaikutusta ja tarjota mukavat puitteet yhdessäololle. Ja niiden sijoittelulla on merkittävä vaikutus tilan käytettävyyteen. Riittävä säilytystila auttaa pitämään kodin järjestyksessä ja vähentää näkyville kertyvän tavaran määrää. Kun tavaroille on omat paikkansa, siisteyden ylläpitäminen on helpompaa ja ympäristö tuntuu rauhallisemmalta sekä hallitummalta.

Samalla hyvin suunnitellut säilytysratkaisut mahdollistavat tilojen tehokkaan hyödyntämisen ilman, että asumismukavuus kärsii.

Toimivassa kodissa liikkumisen tulisi olla esteetöntä ja luonnollista. Ahtaat kulkuväylät, liiallinen tavaramäärä tai epäkäytännöllisesti sijoitetut huonekalut voivat vaikeuttaa arkea ja heikentää asumisviihtyvyyttä. Tila saattaa tällöin tuntua levottomalta, sekavalta tai jopa ahdistavalta. Sen sijaan selkeästi jäsennelty ja tarkoituksenmukaisesti kalustettu ympäristö tukee arjen sujuvuutta, lisää turvallisuutta ja luo tilaan avaruuden tuntua. Kun toiminnallisuus ja esteettisyys ovat tasapainossa, syntyy koti, joka on sekä kaunis että käytännöllinen käyttää jokapäiväisessä arjessa.

Kodin sisustus toimii usein myös asukkaidensa persoonallisuuden, arvojen ja elämäntyylin ilmentäjänä sekä kertoo tarinaa siitä, keitä kodissa asuvat ihmiset ovat. Sisustusvalinnat heijastavat yksilöllisiä mieltymyksiä, kiinnostuksen kohteita, kokemuksia ja elämäntilanteita, minkä vuoksi jokainen koti muodostuu omalla tavallaan ainutlaatuiseksi.

Kodin yksityiskohdat voivat välittää tietoa asukkaiden historiasta ja tärkeistä elämänvaiheista. Matkoilta tuodut muistoesineet, perityt huonekalut, taideteokset, valokuvat, kirjat ja muut henkilökohtaiset esineet luovat tilaan merkitystä ja historiaa. Ne rakentavat yhteyttä menneisiin kokemuksiin, läheisiin ihmisiin ja tärkeisiin muistoihin sekä vahvistavat tunnetta kodin omaleimaisuudesta.

Sisustus ei kuitenkaan usein ole pysyvä tai muuttumaton kokonaisuus. Se kehittyy ja muovautuu ajan myötä asukkaidensa mukana, heijastaen uusia kiinnostuksen kohteita, elämäntilanteita ja kokemuksia. Tämän vuoksi koti voidaan nähdä jatkuvasti täydentyvänä kertomuksena, jossa jokainen esine, väri ja sisustusratkaisu muodostaa osan laajempaa kokonaisuutta. Kodin ilme muuttuu usein luonnollisesti elämän eri vaiheiden mukana, jolloin siitä rakentuu visuaalinen kuva asukkaidensa elämästä ja identiteetistä.

Pysähdy hetkeksi ja suuntaa ajatuksesi omaan kotiisi. Millaisia tunteita kotisi sinussa herättää? Tuntuuko se lämpimältä, turvalliselta ja kutsuvalta paikalta, jossa viihdyt aidosti, vai huomaatko pohtivasi asioita, joita haluaisit siinä kehittää tai muuttaa?

Kodin kokeminen on hyvin henkilökohtaista. Jokaisella meistä on omat mieltymyksemme, tarpeemme ja käsityksemme siitä, millainen ympäristö tuntuu hyvältä. Siksi on hyödyllistä pysähtyä ajoittain tarkastelemaan omaa kotiaan sekä käytännöllisyyden että viihtyisyyden näkökulmasta. Tukeeko koti nykyistä elämäntilannettasi ja päivittäisiä tarpeitasi? Tarjoaako se mahdollisuuden rentoutumiseen, palautumiseen ja oman hyvinvoinnin ylläpitämiseen?

KYSYMYKSIÄ ITSELLESI

Millainen koti tukee hyvinvointiasi?

[image: ] KODIN TUNNELMA


	Millaiset tunteet kotini herättää minussa ensimmäisenä?

	Tuntuuko kotini turvalliselta, rauhoittavalta ja omalta?

	Missä huoneessa viihdyn kaikkein parhaiten? Miksi?

	Onko kotonani paikka, jossa voin aidosti palautua?

	Tukeeko kotini tämänhetkistä elämäntilannettani?

	Mitkä asiat kotonani lisäävät hyvinvointiani päivittäin?

	Mitkä asiat kuormittavat tai häiritsevät minua?

	Mitä muuttaisin ensimmäisenä, jos tavoitteena olisi lisätä hyvinvointiani?

	Miltä kotini näyttää?

	Miltä kotini kuulostaa?

	Miltä kotini tuntuu koskettaa?

	Mille kotini tuoksuu?

	Ovatko kaikki aistit huomioitu vai korostuuko vain kodin ulkonäkö?

	Sujuuko arki kotonani helposti?

	Onko kodissa tiloja, jotka jäävät vähälle käytölle?

	Onko jokaisella tavaralla oma paikkansa?

	Missä kohtaa koti toimii erityisen hyvin?

	Missä kohtaa arki tökkää?

	Kertooko kotini siitä, kuka olen?

	Näkyvätkö kotonani minulle tärkeät ihmiset, muistot ja arvot?

	Tuntuuko koti omalta vai enemmän sisustuskuvalta?

	Mitkä esineet ovat minulle kaikkein merkityksellisimpiä?

	Miten haluan voida kotonani vuoden päästä?

	Mitä pieniä muutoksia voisin tehdä jo tällä viikolla?

	Mitä asioita haluan ehdottomasti säilyttää?

	Mistä voisin luopua, jotta kotini palvelisi minua paremmin?



[image: ] SYVÄLLINEN KYSYMYS

Jos joutuisit viettämään seuraavan kuukauden lähes kokonaan kotona, tuntuisiko kotisi paikalta, jossa voisit hyvin? Miksi tai miksi et?




[image: ]





KODIN SUUNNITTELU

Sisustussuunnitelman laatiminen omaan kotiin voi tuntua haastavalta, sillä onnistunut lopputulos edellyttää sekä luovaa näkemystä että käytännön tarpeiden huomioimista. Sillä sisustamisessa ei ole kyse ainoastaan kauniiden huonekalujen, värien tai materiaalien valitsemisesta, vaan kokonaisuuden rakentamisesta siten, että koti toimii arjessa ja vastaa asukkaidensa tarpeita.

Monille suunnittelun suurin haaste on kokonaisuuden hahmottaminen. Yksittäisten sisustuselementtien valitseminen on usein suhteellisen helppoa. Mieluisa tapetti, näyttävä valaisin tai kaunis huonekalu saattaa herättää kiinnostuksen heti, kun sen huomaa myymälässä. Haasteet alkavat kuitenkin siinä vaiheessa, kun nämä yksittäiset valinnat pitäisi yhdistää toimivaksi ja yhtenäiseksi kokonaisuudeksi.

Vaikka jokainen elementti olisi yksinään kaunis, ne eivät välttämättä muodosta tasapainoista tai harmonista ympäristöä yhdessä. Kun ymmärtää, miten eri elementit tukevat toisiaan, on helpompi tehdä valintoja, jotka kestävät aikaa ja luovat kotiin rauhallisen, yhtenäisen ilmeen. Tällöin sisustaminen ei enää perustu yksittäisiin impulssiostoihin, vaan harkittuihin päätöksiin, jotka vievät kotia askel askeleelta kohti haluttua lopputulosta.

Ennen varsinaisen sisustussuunnittelun aloittamista on tärkeää perehtyä myös tilan mittasuhteisiin, rakenteisiin ja muihin ominaisuuksiin, jotka vaikuttavat suunnittelun mahdollisuuksiin. Tarkat mitat muodostavat perustan onnistuneelle suunnittelulle, sillä niiden avulla voidaan arvioida kalusteiden sopivuutta sekä toiminnallisuutta, kulkureittien toimivuutta sekä tilan yleistä käytettävyyttä. On tärkeää huomioida ikkunoiden, ovien, pistorasioiden, lämmityselementtien sekä muiden kiinteiden rakenteiden sijainti. Nämä tekijät vaikuttavat siihen, miten tilaa voidaan kalustaa. Samalla on hyvä tunnistaa mahdolliset rajoitteet sekä ne ominaisuudet, jotka tarjoavat erityisiä mahdollisuuksia



















	Kuka tilaa käyttää ja kuinka usein?

	Mitä toimintoja tilassa tapahtuu päivittäin?

	Millaisia tarpeita tilan tulee palvella nyt?

	Miten tarpeeni voivat muuttua tulevaisuudessa?

	Mitkä ovat nykyisen tilan suurimmat ongelmat?

	Mitkä nykyisessä kodissa toimivat erityisen hyvin?




	Onko tilassa helppo liikkua?

	Tukeeko huonekalujen sijoittelu arjen toimintoja?

	Tarvitaanko lisää säilytystilaa?

	Ovatko tärkeimmät tavarat helposti saatavilla?

	Onko tila liian täynnä vai jääkö osa siitä hyödyntämättä?

	Voisiko tila palvella useampaa käyttötarkoitusta?




	Millaisen tunnelman haluan tilaan luoda?

	Mitä haluan tuntea viettäessäni aikaa tässä huoneessa?

	Tukeeko tila rentoutumista, keskittymistä tai yhdessäoloa?

	Miten valo vaikuttaa tilan tunnelmaan eri vuorokaudenaikoina?

	Onko tilassa rauhallinen ja tasapainoinen olo?




	Mitkä värit tuntuvat minusta miellyttäviltä pitkällä aikavälillä?

	Sopivatko valitsemani materiaalit tilan käyttötarkoitukseen?

	Miten eri materiaalit vaikuttavat tilan tunnelmaan?

	Ovatko materiaalit kestäviä ja helposti huollettavia?

	Millaisia pintoja haluan nähdä ja koskettaa päivittäin?




	Saako tila riittävästi luonnonvaloa?

	Tarvitaanko eri valaistusratkaisuja eri tilanteisiin?

	Onko valaistus riittävä työskentelyyn ja arjen askareisiin?

	Miten tunnelmavalaistus voisi parantaa tilan viihtyisyyttä?

	Millainen valaistus tukee parhaiten tilan käyttötarkoitusta?




	Pidänkö tästä ratkaisusta vielä viiden vuoden kuluttua?

	Perustuuko valintani trendiin vai omiin mieltymyksiini?

	Kestääkö hankinta aikaa ja käyttöä?

	Voiko ratkaisua muokata myöhemmin ilman suuria kustannuksia?

	Onko tämä valinta ympäristön kannalta kestävä?




	Heijastaako tila minua ja elämäntyyliäni?

	Mitkä esineet tai elementit ovat minulle merkityksellisiä?

	Mitä tarinoita haluan kodin kertovan?

	Tuntuuko tila aidosti omalta?

	Näkyvätkö arvoni ja kiinnostuksenkohteeni sisustuksessa?




	Miten tämä huone liittyy kodin muihin tiloihin?

	Onko kodissa yhtenäinen ilme ja tunnelma?

	Toistuvatko värit, materiaalit tai muodot luontevasti?

	Tukeeko jokainen valinta suunnittelun päätavoitetta?

	Puuttuuko tilasta jotakin olennaista tai onko siellä jotain tarpeetonta?




	Ratkaiseeko tämä valinta (kaluste esine yms.) jonkin todellisen tarpeen?

	Tekisinkö saman valinnan, jos en näkisi sitä sosiaalisessa mediassa tai sisustuslehdissä?

	Tekeekö tämä ratkaisu arjestani helpompaa?

	Lisääkö tämä kodin viihtyisyyttä vai ainoastaan täyttää tilaa?

	Mikä on tärkein syy sille, että haluan tämän osaksi kotiani?













	Mitkä ovat tilan vahvuudet, joita kannattaa korostaa?

	Mitkä rakennuksen alkuperäiset piirteet tekevät tilasta erityisen?

	Miten ikkunoiden sijainti vaikuttaa luonnonvaloon ja kalustamiseen?

	Millaisia näkymiä ikkunoista avautuu, ja miten niitä voidaan hyödyntää osana sisustusta?

	Miten ovien sijainti vaikuttaa kulkureitteihin ja huonekalujen sijoitteluun?

	Onko tilassa kiintopisteitä, kuten takka, suuret ikkunat, kattoparrut, erkkeri, kauniit listoitukset tai näyttävä portaikko?

	Miten nämä elementit voidaan nostaa osaksi sisustuksen kokonaisuutta?

	Onko tilassa arkkitehtonisia yksityiskohtia, joita kannattaa korostaa ennemmin kuin peittää?

	Millainen on huoneen mittasuhteet ja kattokorkeus?

	Miten tilan muoto vaikuttaa kalustamiseen?

	Mitkä kiinteät rakenteet rajoittavat suunnittelua ja mitkä tarjoavat mahdollisuuksia?

	Miten sähköpisteiden, pattereiden, ilmanvaihtoventtiilien tai muiden teknisten ratkaisujen sijainti vaikuttaa suunnitteluun?

	Voiko olemassa olevia materiaaleja, kuten lattioita, ovia tai kiintokalusteita hyödyntää osana uutta sisustusta?

	Mitkä nykyisistä rakenteista haluan säilyttää ja mitä mahdollisesti uudistaa?

	Miten voin suunnitella sisustuksen niin, että se kunnioittaa rakennuksen alkuperäistä luonnetta?




	Milloin rakennus on rakennettu?

	Mitä rakennuksen aikakaudesta voisi tuoda esille sisustuksessa?

	Millainen tyyli sopii luontevasti juuri tähän rakennukseen?

	Miten voin yhdistää kodin historian ja omat tarpeeni toimivaksi kokonaisuudeksi?

	Mitä rakennus kertoo minulle, ja miten voin jatkaa sen tarinaa sisustuksen avulla?








Työn automaattinen analysointi tietojen saamiseksi erityisesti kuvioista, suuntauksista ja korrelaatioista ("tekstin ja tietojen hakeminen") on kielletty.

Nimikkeen automaattinen analysointi tietojen, erityisesti mallien, trendien ja korrelaatioiden, saamiseksi tekijänoikeuslain 13b § (”tekstin- ja tiedonlouhinta”) mukaisesti on kielletty.

